Občina Ajdovščina, Cesta 5. maja 6/a, 5270 Ajdovščina

ki jo zastopa župan Tadej Beočanin, kot naročnik,

matična številka 5879914, davčna številka SI5153325,

račun 01201-010001459, v nadaljevanju Občina

in

Izvajalec, naslov,

ki ga zastopa direktor / predsednik \_\_\_\_\_\_\_\_\_\_\_\_\_\_\_\_\_\_\_\_\_,

matična št. \_\_\_\_\_\_\_\_\_\_\_ davčna št. \_\_\_\_\_\_\_\_\_\_\_\_\_,

račun \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, v nadaljevanju Izvajalec,

skleneta naslednjo

POGODBO O SOFINANCIRANJU TURISTIČNIH PRIREDITEV V OBČINI AJDOVŠČINA V LETU 2024

1. člen

Pogodbeni stranki skleneta pogodbo o sofinanciranju prireditve IME PRIREDITVE v letu 2024, na podlagi javnega razpisa, objavljenega na spletni strani Občine Ajdovščina dne 2. 2. 2024 in na podlagi sklepa št. 41031-0008/2024-xy.

2. člen

Izvajalcu bo Občina Ajdovščina sofinancirala izvedbo prireditve IME PRIREDITVE v bruto višini \_\_\_\_\_\_\_\_\_\_\_\_\_\_ EUR.

Izvajalec se zavezuje, da bo prireditev izvedel v skladu z opisom vsebine in prijave na javni razpis za sofinanciranje turistične prireditve v letu 2024.

3. člen

Izvajalec se obvezuje, da bo v roku 20 dni po končani prireditvi predložil vsebinsko in finančno poročilo o izvedbi opravljene storitve iz 2. člena te pogodbe ter zahtevek za izplačilo sredstev.

4. člen

Občina se zavezuje sredstva iz 2. člena te pogodbe nakazati na TRR št. \_\_\_\_\_\_\_\_\_ pri banki \_\_\_\_\_\_\_\_\_\_, najmanj v roku 30 dni po prejemu zahtevka za izplačilo sredstev in poročila o izvedbi prireditve, ki mora vsebovati:

* vsebinsko poročilo,
* finančno poročilo z dokazili (fotokopije računov, pogodb),
* dokazila o izvedeni prireditvi (plakat in/ali letak in/ali promocijski članek objavljen v tiskanih medijih ali na spletnih straneh) na katerih mora biti objavljen logotip občine ali navedeno, da je prireditev sofinancirana s strani občine.

5. člen

Kot verodostojno dokumentacijo za izplačilo sredstev bo občina upoštevala fotokopije verodostojnih računov, pogodb in drugih pisnih dokazil.

Občina bo izvajalcu izplačala le toliko sredstev, za kolikor bo izvajalec na podlagi ustrezne dokumentacije dejansko izkazal zakonito, namensko in gospodarno porabo sredstev. Če izvajalec ob zahtevku za izplačilo predloži dokumentacijo, ki izkazuje manjšo zakonito, namensko in gospodarno porabo sredstev, kot je bila določena v prijavi na javni razpis, izplača občina izvajalcu le toliko sredstev, kolikor zakonite, namenske in gospodarne porabe je izvajalec dejansko izkazal z verodostojno dokumentacijo.

6. člen

Izvajalec se obvezuje:

* da bo prejeta sredstva uporabil izključno za prijavljeno prireditev izvedeno v letu 2024;
* da se bo odzval na povabilo Občine Ajdovščina ali od nje pooblaščenega organizatorja, k sooblikovanju prireditev, ki so v javnem interesu ali prireditev, ki služijo obeleženju državnega ali občinskega praznika oziroma drugega dogodka pomembnega za Občino Ajdovščina;
* da bo poskrbel za odmevno promocijo in oglaševanje prireditve tudi izven meja občine Ajdovščina vsaj 14 dni pred prireditvijo ter oglaševanje preko različnih medijev (tiskani mediji, radio, splet, socialna omrežja, itd.);
* da bo na promocijskih materialih prireditve objavili grb občine Ajdovščina;
* da bo na promocijskih materialih prireditve objavili logotip destinacijske znamke Vipavska doline; znak mora biti umeščen skladno s priročnikom celostne grafične podobe tržne znamke Vipavska dolina;
* da bo poskrbel za varnost na prireditvi;
* da bo poskrbel za čiščenje prireditvenega prostora;
* da bo pravočasno in na svoje stroške zagotovil vso potrebno infrastrukturo (kot npr. elektro priključek, vodni priključek, mesta za odpadke) za izvedbo prireditve;
* da bo pridobil vsa potrebna dovoljenja in poskrbel za pravočasno prijavo prireditve;
* da bo upošteval Odlok o javnem redu in miru;
* da bo za izvedbo prireditve poskrbel za vse potrebne ukrepe vezane na preprečevanje širjenja okužbe s koronavirusom, veljavne v času izvedbe prireditve;
* da bo pri serviranju jedi ter pijač ponudil pribor, lončke, krožnike in slamice, ki niso iz plastičnih materialov za enkratno uporabo.

Izvajalec ima zagotovljene materialne, prostorske, kadrovske in organizacijske možnosti za izvedbo prijavljene prireditve.

7. člen

Sredstva Občine Ajdovščina se štejejo za namenska sredstva in jih mora izvajalec uporabiti le za stroške izvedbe odobrene prireditve oz. izvedeno promocijsko aktivnost skladno z oddano prijavo na javni razpis. Občina lahko kadarkoli preverja namensko porabo odobrenih proračunskih sredstev.

8. člen

V primeru nenamenske porabe sredstev, bo naročnik odstopil od pogodbe, izvajalec pa je nenamensko porabljena sredstva dolžan vrniti skupaj z obrestmi, ki se obračunavajo od dneva nakazila sredstev.

9. člen

Upravičeni stroški, ki jih bo naročnik sofinanciral za izvedbo odobrene prireditve z intenzivnostjo do 100% so:stroški izvedbe programa prireditve, stroški oglaševanja, stroški organizacije in koordinacije prireditve, stroški pridobitve potrebnih dovoljenj vključno s stroški izdelave elaboratov, stroški priprave prireditvenega prostora vključno z vso potrebno infrastrukturo, stroški varovanja prireditve, stroški čiščenja prireditvenega prostora, stroški najema sodnikov, merilcev, delegatov.

10. člen

V kolikor nastopijo okoliščine, ki utegnejo vplivati na vsebino in/ali termin in/ali lokacijo izvedbe prireditve, ki se sofinancira na podlagi te pogodbe, je izvajalec dolžan takoj pisno obvestiti občino, pisno obrazložiti in utemeljiti nastale spremembe ter predlagati ustrezno spremembo oz. dopolnitev pogodbe. Pisno soglasje k spremembi izda direktor občinske uprave ali župan. V nasprotnem primeru izvajalec izgubi pravico do koriščenja sredstev iz 2. člena te pogodbe.

Občina glede na spremenjene okoliščine lahko odstopi od te pogodbe.

11. člen

Občina lahko odstopi od te pogodbe in zahteva vračilo že izplačanih proračunskih sredstev z zakonitimi zamudnimi obrestmi, ki se obračunavajo od dneva nakazila v primerih, ko se ugotovi, da sredstva niso bila delno ali v celoti porabljena za namen, za katerega so bila dodeljena, ali so bila dodeljena na podlagi neresničnih podatkov, ali je izvajalec prekršil druga določila pogodbe, oziroma so bile ugotovljene druge nepravilnosti.

12. člen

Izvajalec je seznanjen z dejstvom, da v primeru kršitev navedenih v 11. členu te pogodbe, izgubi pravico do sodelovanja na javnih razpisih Občine Ajdovščina za sofinanciranje prireditev v prihodnjih dveh letih.

13. člen

Vse dodatne dogovore v zvezi z realizacijo te pogodbe bosta pogodbeni stranki sklenili z aneksom k tej pogodbi.

14 .člen

Pogodbeni stranki bosta morebitne spore iz te pogodbe reševali sporazumno. V primeru, da spora ne bosta mogli rešiti sporazumno, je za njegovo reševanje pristojno sodišče po sedežu naročnika.

Skrbnik pogodbe s strani občine je Janez Furlan, Oddelek za gospodarstvo in razvojne zadeve. Skrbnik/ca pogodbe s stani izvajalca je \_\_\_\_\_\_\_\_\_\_\_\_\_\_\_\_\_\_\_\_\_\_.

15. člen

Pogodba stopi v veljavo z dnem, ko jo podpišeta predstavnika obeh pogodbenih strank.

16. člen

Naročnik ne sme poslovati s subjekti, v katerih je funkcionar, ki pri naročniku opravlja funkcijo ali njegov družinski član, član poslovodstva ali je neposredno ali preko drugih pravnih oseb v več kot 5% udeležen pri ustanoviteljskih pravicah, upravljanju oziroma kapitalu.

V roku dveh let po prenehanju funkcije funkcionar v razmerju do organa, pri katerem je opravljal svojo funkcijo, ne sme nastopiti kot predstavnik poslovnega subjekta, ki s tem organom ima ali vzpostavlja poslovne stike. Organ, v katerem je funkcionar opravljal funkcijo, v roku enega leta po prenehanju funkcije ne sme poslovati s subjektom, v katerem je bivši funkcionar neposredno ali preko drugih pravnih oseb v več kot 5 % udeležen pri ustanoviteljskih pravicah, upravljanju oziroma kapitalu.

Izvajalec oz. podpisnik pogodbe izjavlja, da je seznanjen z določbami 35. člena Zakona o integriteti in preprečevanju korupcije (Ur. l .RS, št. 69/2011) in izjavlja, da sam ni subjekt, za katerega bi veljala omejitev poslovanja z naročnikom po tem členu. V primeru, da njegova izjava ni resnična, sam nosi odgovornost in posledice zaradi ničnosti sklenjene pogodbe.

17. člen

Pogodba je sestavljena v dveh enakih izvodih, od katerih prejme vsaka pogodbena stranka po en izvod.

 Številka: 41031-0008/2024 Datum:

 Datum:

 Naročnik: Izvajalec:

 Občina Ajdovščina IME DRUŠTVA/KLUBA

 Tadej Beočanin, IME IN PRIIMEK

 župan